open-index/open-wikipedia-markdown huggingface dataset:
لمخزن

[تصغير|شاوش من لمكتب لعربي ديال [تلمسان كيشد برية من عند لمخزن من لقايد د وجدة]]
**لمخزن** (لأمازيغية : **ⵍⵎⴻⵅⵣⴰⵏ**) هو واحد لكلمة عندها معنى خاص ف دارجة ؤلا لأمازيغية ف لمغريب، ؤ غالبا ما كيعني طبقة لي حاكمة بحال لمليك ؤلا سلطان ؤلا لقياد ؤ شيوخة دلقبايل، ؤ لعساكرية، ؤ لأمن، ؤ صحاب ضريبة ؤ أي واحد تابع للإدارة لمركزية. قبل كانت هاد لكلمة كاتخدّم حتى ف الدزاير و تونس قبل مايوليو جمهوريات مستاقلة.

تستعملات لكلمة د لمخزن أول مرة ف لعهد د سّعديين ف لقرن 16 ؤ كيعنيو بيه لحكومة د سلطان، ؤ بقا كيتستعمل حتا ف لعهد د لعلويين حتال لعهد د لإستعمار. على حساب محمد شفيق، لموحدين هوما اللولين لي خدّمو هاد لكلمة ب هاد لمعنى ب لأمازيغية "أڭادير"، و طرجموها حرفياً ل "مخزن".

تسمات لبلايص لي تابعين لسلطان ب *"بلاد لمخزن"* ؤ لعكس لبلايص لي ماتبعينش لحوكم د سلطان كتسمى *"بلاد سّيبة"* لي كانت القبائل أمازيغية ديالها مكتخلصش ضريبة خصوصا في الأطلس والريف

## لكلمة
كلمة د *لمخزن* كتعني حرفيا *المستودع* بالعربية ولكن كانت كتعني ف لمغريب نخبة لي حاكمة و جات من طرجامة حرفية ديال كلمة "أڭادير/إڭودار" ب لأمازيغية. ؤ غالبا خدات لمعنى ديالها من ضرائب، ؤ لي كانت كتجمع ؤ تخزن ف لمخازن د سلطان.

دخلات لكلمة د لمخزن ف لفرانساوية ب ماݣازان (magasin)، ؤ طاليانية ب ماݣازينو (magazzino). ؤ دخلات ل نݣليزية من لفرانسوية لوسيطة ب (magazine)، وكان فلول كيعنيو بيه لمخزن د سلاح، ولكن تحول من بعد باش يعنيو بيه "مجلة". ولكن مازال ف لوغة صبنيولية كلمة د (Almacén) لي عندو نفس لمعنى.

## مصادر

تصنيف:لمغريب
تصنيف:السياسة د لمغريب
تصنيف:تاريخ د لمغريب
تصنيف:مصطلحات ؤ تعبيرات ب داريجة
تصنيف:فيودالية
تصنيف:حقوق بنادم ف لمغريب
تصنيف:تاريخ جتيماعي د لمغريب
لمراسلة

**لمراسلة** جماعة ترابية قروية كاينة ف إقليم آسفي، جهة مراكش آسفي، ساكنين فيها 18335 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 53,5%
* نسبة سّكان لّي قاريين فوق الليسي (ليسي و جامعة): 2%
## إقتصاد
* نسبة نّاس نّشيطين (لّي يقدرو يخدمو): 47,3%
* نسبة لبطالة (نّاس لّي ما خدامينش و تايقلبو على خدمة): 4,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):27,4%
## مصادر

تصنيف:جهة مراكش آسفي
تصنيف:جماعة قروية ف إقليم آسفي
لمكسيك

**لولايات لمتحدة د لمكسيك** (بالصبليونية **Estados Unidos Mexicanos**)، واللًي معروفة بسميت **لمكسيك** هي جمهورية دستورية فيديرالية جات فلجنوب د أمريكا الشمالية. تاتحدًها من الشمال لميريكان، من لغرب لمحيط لهادي، من الشرق خليج لميكسيك، من لجنوب ݣواطيمالا و بيليز.

لمسكيك عندها تاريخ قديم ودازو فيها بزاف د لحضارات قبل مايجيو ليها لأوروپيين، منها لأولميك ولأزطيك ولمايا. ف 1521 دخلو الصبليون للمكسيك وحتلوها وسموها صبانيا الجديدة. بقات لمكسيك تابعة للمملكة د صبانيا تال 1821، وهو لعام اللي ستاقلات فيه. من مورا ديك لوقيتة ماكانش ستيقرار بزاف وكانت تاتحارب لمكسيك مع لميريكان وتاتمشيليها لأراضي. بقات لوضعية بحال هاكا تال 1910، وهو لعام اللي وقعات فيه الثورة لمكسيكية، اللي خرج منها الدستور د 1917، والنظام لجمهوري لفيديرالي اللي كاين فلبلاد تال دابا.

تيسكنو فلمكسيك 128.6 مليون د الناس، ولعاصمة ديالها هي ميكسيكو. اللغة الرسمية هي الصبليونية، ولعملة اللي كاتخدًم هي لپيزو لمكسيكي. لمكسيك عضو فبزاف د لمنظمات دولية بحال لأمم لمتحدة، منظمة التجارة لعالمية، جي 20، ومنظمة التعاون والتنمية ليقتيصادية (اللي كانت هي أول دولة تادخليها من أمريكا اللاتينية، ف 1994).

## مصادر


تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
ملحون

[تصغير|alt=|300px|لجوق د [لحسين السلاوي تيغني أغنية د لملحون.]]
تصغير|ڤيديو د طرف د لأغنية د لملحون لالا غيتا مولاتي.
**لملحون** هو فن مغريبي أصيل د لغنا د لقصايد تيناقش مواضيع و قضايا دينية و لا جتماعية ولا سياسية. ف لملحون، الشاعر هو لي كينظم لكلام و كيلحنو.
زداهر هاد لفن ف لمدون لقديمة بحال فاس، مكناس، مراكش، وسلا ف لمغريب. و تلمسان ف لجزائر.

## تاريخ د لملحون
بدا لملحون ف تافيلالت لي كانو يدوزو منها لكًفلات د لبيع و الشرا و هادشي ساهم باش يبان هد لفن تماك.

ف لول ضهرات لقصيدة الزجلية لي هي شعر بالدارجة مخلطة بكلمات ب لعربية لفصحى. و تكنات ببزاف د السميات: لفن لموهوب (لحقاش بزاف د زجالين كانو اميين و كانو تيقولو هدي هيبة من عند الله)،الساكًية، النضم، لوزن، لكلام، لغا... ف لقرن تسعود هجري، بان لملحون. و ولات لقصيده تتغنا. جوج د الشعرا اصلو هد الفن و عطاو الركائز دياولو: الشيخ عبد العزيز المغراوي و المصمودي.

من واحات تافيلالت، نتاشر لملحون ف بزاف د لبلايص ف لمغريب و ف لجزائير.و هاد ل انتشار ساهم ف التطوير ديالو. من الناس لي ساهمو ف لانتشار د لملحون هما لحرفيين و لي تيديرو الصناعة التقليدية (النجار، اللباط، الخراز، الدباغ، الدراز...) و علي يديهم خرجو بزاف د لميازن (الدقة ديال لمهراز، لمرمًا، لقياس...)

## مواضيع د لملحون
لملحون دوا على مواضيع مختلفة.

ف لمواضيع ديال الدين، تنضموا قصايد ف التوحيد و ف السيرة النبوية. كان تيتخدم لملحون باش يوصل بعض الرسائل و يعلًم الناس.

## لآلات د لموسيقا
* لكف
* التعريجة
* الدربوكة
* لهندقة
* السويسن
* الدف ولا لمربع
* لكمانجة
* الآلتو
* التشيلو
.

## شوعارا د لملحون
* عبد العزيز المغراوي
* التهامي المدغري
* قدور العلمي
* الكند
* الغرابلي

## لمغنيين د لملحون
* ثريا الحضراوي
* الحسين التولالي
* سناء مرحاتي

## مصادر

تصنيف:لملحون
تصنيف:موسيقا مغريبية
تصنيف:لفنون
تصنيف:شيعر ب داريجة
تصنيف:مقالات فيها مصدر و 3000 بايت
تصنيف:ستيل د لمزيكة ف لمغريب
لمملكة لمتحدة

**لمملكة لمتحدة د بريطانيا لعظمى وإيرلاندا الشمالية** (ب لينݣليزية **United Kingdom of Great Britain and Northern Ireland**)، اللي معروفة بسميًت لمملكة لمتحدة، هي بلاد جات فالشمال لغربي د أوروپا. لمملكة لمتحدة تاتجمع بريطانيا لعضيمة و إيرلاندا الشمالية. عندها حدود أرضية وحدة مع لجمهورية د إيرلاندا. من غير داكشي، تيحدًوها غي لبحورا: لمحيط لأطلسي و بحر الشمال و لكانال لينݣليزي و التونيل د لمانش اللي تيربطها ب فرانسا.

لمملكة لمتحدة ملكية دستورية وهي دولة تيحادية من عام 1800. فيها 4 د لبلدان هوما: نّݣليز، سكوطلاندا، إيرلاندا الشمالية و ويلز. لحكومة لمركزية كاينة فلعاصمة لندن، ولكن كاين حكومات فلعواصم لمحلية تاهي، واللي هي: بيلفاسط و كارديف و إيدينبرا. اللغة الرسمية هي لينݣليزية، وعاد كاين لغات وطنية بحال سكوطلاندية و لويلزية و لكورنية و لإيرلاندية.

لمملكة لمتحدة كانت تاريخيا بلاد ستعمارية، ستعمرات كثر من الربع د لعالم، وهو اللي خلاها فواحد لوقت تكون أكبر إمبراطورية فالتاريخ، واللي خلا لينݣليزية لغة منتاشرة بزاف فلعالم وتاتهضر فبزاف د لبلدان.

لمملكة لمتحدة عندها قتيصاد قوي، هو السادس فلعالم، وعندها الطاقة النووية. هي داخلة فبزاف د لمنظمات دولية بحال لأمم لمتحدة (عضو دائم ف مجلس لأمن) و منظمة التجارة لعالمية و حلف الشمال لأطلسي. كانت داخلة تا ف ليتيحاد لأوروپي من 1973، ولكن خرجات منًو ف يناير 2020.

## مصادر


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:دولة ݣزيرة
لمهارة

**لمهارة** جماعة ترابية قروية كاينة في إقليم تارودانت، جهة سوس ماسة، ساكنين فيها 11366 نسمة، على حسب الإحصاء العام 2014.
## إحصائيات
* نسبة الأمية : 44,3%
* نسبة السكان اللي قاريين فوق الثانوي (ثانوي وجامعة): 3,9%
* نسبة الناس النشيطين (اللي يقدرو يخدمو): 39%
* نسبة البطالة: 11,7%
* نسبة الناس اللي خدامين في الدولة (أولا البيطاليين اللي سبق ليهوم خدمو): 2,2%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):49,7%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
لمهدي بن بركة

**لمهدي بن بركة**، تولد ف يناير 1920 ف الرباط، و تخطف ف 29 أكتوبر 1965 ف باريز ف فرانسا، كان سياسي شتيراكي مغريبي. من نهار تخطف بن بركة ماتعرفات عليه شي خبار، و باقي تال دابا ما كايناش معلومات على لغبور ديالو، و فين مدفون.

## حياتو
تزاد لمهدي بن بركة ف رّباط ف يناير 1920 وكان من لولين ف لمغريب لي سالاو لقراية حتال لباك. قرا ف ليسي ليوطي ف دارلبيضا من 1938 ل 1939.

ملّي كان عمرو 24 عام كان هو صّغير ف ناس لي سيناو على لوتيقة ديال لمطالبة ب سّتيقلال ديال لمغريب من فرانسا و عطاوها ل لماليك محمد لخامس نهار 11 يناير 1944.

## مصادر

تصنيف:زيادة 1920
تصنيف:وفيات 1965
تصنيف:سياسي مغريبي
تصنيف:كتاتبيا مغاربا د لقرن 20
تصنيف:لعوام د الرصاص ف لمغريب
تصنيف:ناس قراو ف ليسي مولاي يوسف (الرباط)
تصنيف:ناس قراو ف ليسي ليوطي
تصنيف:بيوغرافيا د رجال
تصنيف:ناس تزادو ف الرباط
تصنيف:ناس توفاو ف باريز
تصنيف:ناس د الرباط
تصنيف:مقالات فيها مصدر و علاين 3000 بايت
تصنيف:مغاربا تقتلو ف لخاريج
تصنيف:مغاربا د لقرن 20
تصنيف:كاتب مغريبي
لموحدين

تصغير|لامتداد د لموحدين
تصغير|راية
**لموحدين** ؤلا **إموحيدن** (لأمازيغية : **ⵉⵎⵡⵃⴷⵉⵢⵏ - ''Imweḥdiyen***) هما سلالة أمازيغية مصمودية غا يأسسو *لإمبراطورية لموحدية*، بزعامة [[بن تومرت]] (لأمازيغية : ⵓ ⵜⵓⵎⴰⵔⵜ)، غاتكون لعاصمة ديالهم هي [[مراكش]] من بعد ما غلبو [[لمرابطين]] عام 1146، ؤ غادي اتوسعو علا لمغريب د لوسط (لجزاير دابا) و إفريقية (ليبيا ؤ تونس دابا)، ؤ يحكمو لأندلس (صبانيا ؤ لبرطقيز دابا)، ؤ يقاومو لقشتاليين، ويتبتو لوجود لموري ف إبيريا من بعد ما طييحو مملكة أراݣون ؤ ناڤارا.

== توسع ==
=== لمرحلة لولا ===
دخلو تلمسان ؤ وهران ف لمغريب د لوسط عام 1144.

=== لمرحلة تانية ===
لإمبراطورية لموحدية غادي تاخد ݣاع لبلايص لي بقاو ف لمغريب.

=== لمرحلة تالتة ===
لموحدين غاديين يدخلو لمدينة جزاير عام 1153.

=== لمرحلة رابعة ===
فعام 1160، لموحدين غايدخلو على إفريقية ؤ شرق إقليم طرابلس (ليبيا دابا) ؤ رجعو لمهدية ؤ جزيرة جربة (تونس دابا) ؤ ݣاع سواحل إفريقية من نورمان.

== تقافة ==
=== لأدب ؤ لفكر ===
[[فيشي:Statue of Averroes in Córdoba, Spain.jpg|تصغير|تمتال د [[بن روشد]] ف قرطبة.]]

وخا لقسوحية ديال لإصلاحات دلموحدين؛ لإنتاج لأدبي بقا مستمر، ؤ لجاميعات د لموحدين بقاو كيقريو لمعرفة د لعولما لمغاربة ؤ لأندلسين ؤ لكتوبا ديال ليونانين ؤ ال[[رومان]].

ف لعهد د لموحدين بانو بزاف ت لعولما ؤ لأدابا، بحال [[بن روشد]]، حفصة بنت لحاج لركونية، بن طوفيل، [[بن زهر]]، بن لعبار، بن عميرة، ؤ بزاف ت لفلاسفة ؤ لعولما لخرين.

ولكن تشدد ديالهم مع أهل لكيتاب خنق لمشهد ثقافي لأندلسي ليهودي لي كان مجهد من قبل، ؤخلا [[موسى بن ميمون]] يمشي للشرق ؤ مشاو بزاف ت ليهود ل *طوليضو'' لي كانو حاكمينها لقشتالين.

### لبني
لموحدين كانو معروفين ب لبني دجوامع علا طريقة لمغريبية لمورية لي كانت معروفة بلزخرفة ؤ زواق ديالها ؤ لقسوحية ديالها داكشي علاش باقي منهم شي وحدين تال دبا فلمدن لي كانو حاكمين بحال مراكش، رباط، تنمال اشبيلية، تلمسان، ؤ قرطبة.

File:MoroccoMarrakech_Koutoubia_mosqueFromGarden.jpg|جامع لكتبية ف مراكش
File:Tin_Mal_Mosque5_(js).jpg|جامع تينمل
Tour_Hassan-Rabat.jpg|صومعة حسان ف رباط
Sevilla_Torre_del_oro.JPG|برج دهب ف شبيلية
File:Giralda_de_Sevilla_5.jpg|لخيرالدا ف شبيلية


## مصادر

تصنيف:تاريخ د لمغريب
تصنيف:بلدان ما بقاتش
تصنيف:تاريخ د جزاير
تصنيف:لإمبراطورية لموحدية
تصنيف:مقالات فيها مصدر و 3000 بايت
تصنيف:سلالات حكمات لمغريب
الولايات المتاحدة د ميريكان

**الولايات المتّاحدة تاع ميريكان** ولا **الولايات المتّاحدة الميريكانية** (النݣليزية: *United States of America*) ؤ لي كاتݣال مضموصة **ميريكان** ؤلا **ماريكان** هي جمهورية دستورية فيديرالية، جامعة خمسين ولاية، ولعاصمة لفيديرالية ديالها هي واشينطون. لأغلبية د لأراضي د لميريكان جاو فأمريكا الشمالية. تايحدها لمحيط لهادي من لغرب، لمحيط لأطلسي من الشرق، كانادا من الشمال، و لميكسيك من لجانوب. على حساب الإحصائيات د 2019، تيسكنو فلميريكان تقريبا 328 مليون واحد.

لميريكان فيها نظام رئاسي، تيصوًتو فيه على الرئيس كل ربع سنين. الرئيس د لميريكان اللي كاين دابا سميتو دونالد طرامپ.
## علاقات ديپلوماسية مع المغريب

كتجمع المغريب و لميريكان علاقات ديپلوماسية من 1778 لحقاش المغريب هو أول بلاد عتارفات ب لإستقلال ديال لميريكان، و من داك لوقت سنا معاهوم تيفاقية سلام مغريبية ميريكانية لي كاتّعتابر أقدم إتفاقية ف التاريخ د لميريكان باقية سارية حتال ليوم.
 [تصغير|[التيفاقية د الصداقة بين لمغريب و لميريكان|تيفاقية د سّلام ؤ صّداقة لمغريبية لميريكانية]]

## مصادر


تصنيف:أميريكا
تصنيف:بلدان د أمريكا الشمالية
لهراويين

**لهراويين** جماعة ترابية حضرية كاينة ف إقليم مديونة، جهة دّار لبيضا سطات، ساكنين فيها 64757 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 25,9%
* نسبة سّكان لّي قاريين فوق تّانوي (تانوي و جامعة): 12,5%
## اقتصاد
* نسبة نّاس نّشيطين (لّي يقدرو يخدمو): 49,1%
* نسبة لبطالة (نّاس لّي ما خدامينش و تايقلبو على خدمة): 15,9%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,8%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):50,3%
## مصادر

تصنيف:جهة الدار البيضاء سطات
تصنيف:بلايص مسكونين ف إقليم مديونة
تصنيف:جماعة قروية ف جهة الدار البيضاء سطات
لهند

**لهند**، رسميا لجمهورية د لهند (بلهندية: भारत गणराज्य - بلينݣليزية: Republic of India) هي واحد لبلاد كبيرة جات فلجنوب د آسيا. هي السابعة فلعالم من حيث لمساحة، و اللولة من جيهت السكان بعدما فاتت الشينوا ف النص ديال عام 2023. تاتعتابر لهند أكبر جمهورية ديموقراطية فلعالم من عدد الناس اللي ساكنين فيها. تيحدًها لمحيط لهندي من لجنوب، پاكيستان من لغرب، الشينوا و نيپال و بوتان من الشمال، و بانݣلاديش و ميانمار من الشرق.
تصغير|تاج محل معلمة من المعالم لي مشهورة بزاف ف لهند
لهند عندها تاريخ و حضارة طوال و دازو منها بزاف د لبلدان و لإمبراطوريات. خرجات من لهند 2 د لأديان كبيرة هي لهندوسية و لبودية، و وصلو ليها بزاف د لأديان فلألفية اللولة بحال ليهودية و لمسيحية و لإسلام. ف 1858 بدات بريطانيا تاتسعمر لهند، و بقات فيها تال 1947، وهو لعام اللي ستاقلات فيه لهند لبريطانية و تقسمات للجمهورية د لهند و لجمهورية لإسلامية د پاكيستان.

لهند دولة فيديرالية فيها 29 ولاية و 7 د لأقاليم تيحادية. تيسكنو فلبلاد تقريبا مليار و 352 مليون د الناس، و لعاصمة ديالها هي نيو ديلهي. اللغات الرسمية د لهند هوما لهندية ولينݣليزية، و لعملة د لبلاد هي الروپية.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
لو غوبيغ

[تصغير|[ألان ريي مدير التحرير ديال مؤسسة لو روبير]]
**لوغوبيغ** ؤلا **لوروبير** [كيتطنق : **ʁɔ.bɛʁ**] هي دار د النشير فرانصاوية أسسها پول روبير، كيتعتبر لوپوتي غوبيغ هو ديكسيونير لموحد د اللوغة لفرانصاوية.

## مصادر

تصنيف:لأداب
تصنيف:فرانسا
لو كوربوزيي

**شارل-إدوارد جونيري** معروف ب **لوكوربوزيي** (ب لفرانساوية: **Charles-Édouard Jeanneret** ولا **Le Corbusier**؛ 6 أكتوبر 1887 – 27 غشت 1965) هو مهندس معماري سويسري-فرانساوي، مصمم، رسام، مخطط حضري، كاتب، وواحد من لمؤسسين ديال ما كيتسمّا بلعمارة لعصرية. تزاد فسويسرا و خدا لجنسية لفرانساوية ف 1930. راكم لخبرة ديال خمسة د لعقود، و صمم مباني ف ؤروپا، جّاپون، لهند، أمريكا الشمالية و لجنوبية.

السعي ديالو باش يقدم شروط عيش حسن ل سكان لمدون لمزاحمة خلاه يتأثر بالتخطيط لحضري، و كان عضو مؤسس ف لمجلس لعالمي د لعمارة لعصرية (CIAM)، لو كوغبوزيي صايب لمخطط الرئيسي ديال مدينة شانديڭار ف لهند، و ساهم ف التصميمات ديال عدة مباني تما و سيرتو لمباني لحكومية.

ف 17 يوليوز 2016، 17 مشروع ديال لو كوغبوزيي ف سبعة د لبلدان دخلو ل لّيستة د ليونسكو د تّرات لعالمي تحت عنوان لعمل لمعماري ديال لو كوغبوزيي، مساهمة متميزة ف لحركة لعصرية.

## مصادر


تصنيف:رسام سويسري
تصنيف:بيوغرافيا د رجال
تصنيف:زيادة 1887
تصنيف:وفيات 1965
تصنيف:مقالات فيها مصدر و علاين 3000 بايت
لواد لخضر

**لواد لخضر** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9303 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 44,3%
* نسبة سّكان لّي قاريين فوق الليسي (ليسي و جامعة): 3,9%
## إقتصاد
* نسبة نّاس نّشيطين (لّي يقدرو يخدمو): 44,3%
* نسبة لبطالة (نّاس لّي ما خدامينش و تايقلبو على خدمة): 15%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):44,2%
## مصادر

تصنيف:جهة مراكش آسفي
تصنيف:جماعة قروية ف إقليم قلعة السراغنة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم قلعة السراغنة
لهيكلة لهرمية د لبوطولات ديال كورة ف لمغريب

**لهيكلة لهرمية د لبوطولات ديال كورة ف لمغريب**، كاتعني طّريقة لي منضمين بيها شومپونات ولبوطولات د كورة ف لمغريب.

نيضام ديال كورة ف لمغريب مكون من 2 بوطولات حتيرافية وربعا ديال نيڤوات ديال هواة، هاد لبوطولات كاملين مرتابطين بنيضام طلوع ولهبوط.

## من موسم 2017/18

## من موسم 2010/11 حتال موسم 2017/18

## حتال موسم 2010/11

## مصادر

تصنيف:كورة د لمغريب
تصنيف:بطولات لمغريب د كورة
تصنيف:مقالات مافيهاش مصدر و فايتة 3000 بايت
لهولاندية

تصغير|شّجرة ديال لّوغات لجرمانية لغربية
[upright=2|يسار|تصغير|خريطة د لبلايص اللي تاتهضر فيها لهولاندية (داخلة معاها [لأفريكانية)]]
يسار|تصغير|متال د هضرة ب لهولاندية
**لهولاندية** هي لوغة هندوؤروپية، وبالضبط جرمانية غربية، تيهضرها 29 مليون واحد ف لعالم: 24 مليون هي لوغة د لم ديالهم، و 5 د لمليون تيخدُموها لوغة تانية. لهولاندية لغة رسمية ف هولاندا وبلجيكا وسورينام، وفواحد لعدد د لجزر فالكاريبي. كاين واحد لفرق صغير مابين لهولاندية د هولاندا و لهولاندية د بلجيكا (لفلامانية) ف طّريقة د نّوطق و لهضرة، ولاكين تيتفاهمو مزيان ما بيناتهم.

لهولاندية لوسطانية هي لأصل د لّوغة لأفريكانية لي تيهضرها 17 مليون واحد فناميبيا وجنوب إفريقيا، ولكن هي ماشي نفس اللغة حيث وقعو بزاف د تّبديلات معا لبعد ولوقت. واخا هاكاك، أي جوج تيهضرو لهولاندية و لأفريكانية يقدرو يتفاهمو بسهولة بيناتهم.

## شوف تا
* لينݣليزية
* لفرانساوية

## مصادر


تصنيف:لوغات جرمانية
تصنيف:لوغة معيارية
لودڤيك تسامنهوف

**لودڤيك لايٓتزّر تزامّنهوف** - ب لپولونية **Ludwik Łazarz Zamenhof** (15 دجنبر 1859 - 14 أبريل 1917) كان طبيب د لعينين پولوني. تولد ف فاميلة يهودية ؤ كان تيهضر لييديش ؤ الروسية ؤ لپولونية. تسامنهوف مشهور حيث هو لي ختارع واحد لّوغة صطيناعية سميتها لإسپرانطو.
لودڤيك تزامّنهوف طوّرْ لوغة لإسپرانطو لأول مرة فعام 1873 مزال كيقرا فالمدرسة. كبر بلفيكرة ديال العالام بلا حروبات و عتاقد باللي هادشي ممكن يوقع بلوغة جديدة. حيث اللوغة كتجمع الناس وغتوحدّهوم.
ختارتو مونضمة د ليونسكو كواحد من الشخصيات البارزة ف 2017، فالذكرى المئوية ديال الوفاة ديالو.

## مصادر


تصنيف:طبيب پولوني
تصنيف:زيادة 1859
تصنيف:وفيات 1917
تصنيف:عالم د لوغات
تصنيف:ناس توفاو ف وارسو
لوطريش

**لوطريش** ولاً **لجمهورية د النمسا** (بلألمانية: Republik Österreich) هي جمهورية فيديرالية جات فلوسط د أوروپا وماكاطلش على لبحر. تيحدًوها من الشمال التشيك و ألمانيا, من الشرق هنݣاريا وسلوڤاكيا, سلوڤينيا والطاليان من لجنوب, و سويسرا وليختنشتاين من لغرب.

تيسكنو فلوطريش تقريبا 9 د لمليون د الناس, ولعاصمة ديالها هي ڤيينا. اللغة الرسمية هي لألمانية. النمسا داخلة فليتيحاد لأوروپي من 1995 ولفلوس اللي تيتخدًمو فيها هوما لأورو. حيت جات فوسط الجبال د لألپ, النمسا معروفة باللي كيمشيو ليها بزاف د الناس باش يلعبو فيها السكي فالشتوا.

## مصادر


تصنيف:بلدان د ؤروپا
تصنيف:الدول لأعضاء ف لإتحاد لؤروپي
ؤطوروط

تصغير|يسار|<P ALIGN=center>لوطوروط ديال ألمانيا</p>

**لوطوروط** هي واحد نوع ديال الطرقان لي تايكونو واسعين باش لحديد ايدوز فيهم بزربة. هاد نوع ديال الطرقان خاص ب طوموبيلات و لماطر و
لكاميوات. واحد من الأهداف ديال لوطوروط هو انقصو لكسايد ويزيد لمركوب.

## مصادر


تصنيف:لمركوب
ليامان

**ليامان**، و لاّ **ليمن**، رسميا لجمهورية د ليامان هي بلاد جات ف لغرب د آسيا، و بالضبط ف لجنوب لغربي ديال شبه لجزيرة لعربية. تاتحدّها من الشمال السعودية، من الشرق سلطنة عومان، من لغرب لبحر لحمر، و من لجنوب لبحر د لعرب. ليامان عندها كتر من 200 جزيرة ف لبحر لحمر و لبحر د لعرب، أكبر وحدا فيهم هي لجزيرة د "سقطرى". كيبلغ تّيساع ديالها 550.000 كيلوميطر مربع.

ليامان بلاد عندها تاريخ قديم بزاف. من لبلدان لمعروفة اللي كانت فيها كانت سبأ و حضرموت و حيميار. كانت من أول لبلايص اللي دخل ليها لإسلام (ف لقرن 7)، و من موراها حكموها بزاف د لبلدان تال لعام 1800 فين تقاسماتها الدولة لعتمانية (ف الشمال) و بريطانيا (ف لجنوب). الشمال ستاقل عام 1918 و ولاّ هو لجمهورية لعربية ليمنية، و لجنوب ستاقل ف 1967 و سمّا راسو جمهورية ليمن الديموقراطية الشعبية. نهار 22 ماي 1990، تجمعو الشمال و لجنوب بجوج، و ولاّو هوما لجمهورية د ليامان.

تيسكنو ف ليامان تقريبا 31 مليون د الناس و لعاصمة ديالها هي صنعاء. من 2015، و بسباب لحرب اللي ف لبلاد، ماشي كلشي كيعتارف رسميا بصنعاء، و كاين فرقة كيقولو باللي لعاصمة ديالهم هي عدن. اللغة الرسمية د لبلاد هي لعربية، و لفلوس اللي كاتخدّم هي الريال د ليامان. الدين الرسمي د لبلاد هو لإسلام، و هو أهم مصدر د لقانون على حساب الدستور. هي داخلة مع بزاف د لمنضمات دولية بحال لأمم لمتحدة و لجامعة د الدول لعربية و لحركة د عدم لإنحياز ومنضمة التعاون لإسلامي و .منضمة التجارة لعالمية.

## مصادر


تصنيف:مقالات فيها مصدر و 3000 بايت
تصنيف:بلدان د أسيا
تصنيف:تأسيسات د 1990 ف ليامان
ليبيا

**ليبيا** (رسميا: دولة ليبيا) هي واحد لبلاد فشمال إفريقيا. تيحدها من الشمال البحر لبيض لمتوسط, من الغرب لجزائر و تونس، من الشرق مصر و السودان، ومن لجنوب التشاد و النيجر. لعاصمة ديالها هي طرابلس. لمساحة ديال ليبيا هي 1.759.541 كم²، و تيسكنوا فيها 6.6 مليون د الناس على حساب لإحصائيات د 2018.

ليبيا كانت تابعة للدولة العثمانية، وكانت سميتها "إيالة طرابلس". ف 1911, ولاًت مستعمرة د الطاليان حتى استاقلات ف 1943 و كانت سميتها لمملكة د ليبيا. ف 1969، غادي تولي جمهورية، وغادي يكون أول رئيس ديالها هو معمًّر لقدافي، اللي دار انقلاب على لملك د ليبيا إدريس اللول السنوسي. ف 2011، غادي تنوض الثورة د 17 فبراير، اللي غادي تطيح النظام ديال القذافي (اللي غايتقتل ف 20 أكتوبر 2011). من ديك الوقت و الحالة مروًنة فليبيا وماكاينش طرف اللي حاكم لبلاد كاملة.

## مصادر


تصنيف:بلدان د إفريقيا
تصنيف:تأسيسات د 1951 ف ليبيا
تصنيف:تأسيسات د 1951 ف إفريقيا
ليبيريا

**ليبيريا**، رسميا لجمهورية د ليبيريا (بلينݣليزية: Republic of Liberia) هي بلاد جات ف لغرب د إفريقيا. تاتحدّها سييرا ليون من الشمال لغربي، غينيا من الشمال، كوط ديڤوار من الشرق، و لمحيط لأطلسي من لجنوب و لغرب.

التاريخ د ليبيريا مرتابط بزاف ب لبلاصة اللي جات فيها و بلعبودية. من 1820، بداو بزاف د لعبيد اللي تحرّرو ف لميريكان تيرجعو لإفريقيا، و بالضبط لهاد لمنطقة. كانت تاتعاونهم جمعية سميتها جمعية لإستعمار لميريكانية، اللي كانت تاتقول باللي حسن لعبيد يرجعو لإفريقيا على يبقاو ف لميريكان. ملي وصلو بزاف د هاد الناس لإفريقيا، علنو لإستقلال ديال لبلاد اللي أسسو ف 1847، و سمّاوها ليبيريا. هي أول جمهورية علنات لإستقلال ديالها ف إفريقيا كاملة، و خدات الدستور و الراية ديالها من هادوك ديال لميريكان، و عليها كيتشابهو.

من لمشاكل اللي ف لي ليبيريا هي باللي الناس اللي جاو من ميريكان ما تفاهموش مع السكان لأصليين و كانو بزاف د لمدابزات بيناتهم. ف 1980 وقع نقلاب عسكري طيّح لحكام اللي أصلهم من لميريكان، و دخلات لبلاد ف حرب أهلية مات فيها كتر من ربع مليون واحد. ف 2003 تسينات اتفاقية ديال السلام، و ف 2005 تدارو أول نتخابات ديموقراطية ف لبلاد. الرئيس د ليبيريا من 2018 هو جورج ويا.

تيسكنو ف ليبيريا شويا كتر من 5 د لمليون د الناس، و لعاصمة ديالها هي مونروڤيا. اللغة الرسمية د لبلاد هي لينݣليزية، و عاد كاين كتر من 20 لغة محلية كاتّهضر ولكن ما عندها تا وضع رسمي. لفلوس اللي كاتخدّم هي الدولار الليبيري. هي عضو مؤسس د عصبة لأمم و لأمم لمتحدة و لمنضمة د لوحدة لإفريقية، و داخلة مع بزاف د لمنضمات الدولية بحال ليتيحاد ليفريقي و إيكوواس و لحركة د عدم لإنحياز.
## مصادر


تصنيف:مقالات فيها مصدر و 3000 بايت
تصنيف:بلدان د إفريقيا
تصنيف:تأسيسات د 1847 ف ليبيريا
ليتوانيا

**ليتوانيا**، رسميا لجمهورية د ليتوانيا (بالليتوانية: Lietuvos Respublika) هي بلاد جات ف الشمال الشرقي د أوروپا، و بالضبط ف لمنطقة د لبلطيق. تيحدّها بحر لبلطيق من لغرب، لاتڤيا من الشمال، بيلاروسيا من الشرق، و پولونيا و روسيا من لجنوب.

السكان لأصليين ديال لمنطقة هوما لقبايل د لبلطيق، و سكنو تما قُرون. لعام د 1253 كان أول عام تأسسات فيها رسميا بلاد كاتجمع هاديك لأرض، و اللي هي لمملكة د ليتوانيا. ف لقرن 14، كانت الدوقية د ليتوانيا هي أكبر بلاد ف أوروپا، و كانو داخلين فيها بلايص اللي دابا هوما ليتوانيا و بيلاروسيا و أوكرانيا و طراف من پولونيا و روسيا. مابين 1772 و 1795 بدات لإمبراطورية الروسية تاتسعمر لمنطقة ودخّلاتها طرف منها. ملّي قربات تسالي لحرب لعالمية اللولا، و بالضبط نهار 16 فبراير 1918، ستاقلاّت لجمهورية د ليتوانيا. و لكن ف وقت لحرب لعالمية التانية حتلوها لإتحاد السوڤياتي و ألمانيا. من مورا لحرب دخلات لبلاد طرف د لإتحاد السوڤياتي، و بقات فيه تال 11 مارس 1990، و كانت أول بلاد تاتخرج منّو، عام قبل ما يطيح.

تيسكنو ف ليتوانيا تقرييا 2.8 مليون د الناس و لعاصمة ديالها هي ڤيلنيوس. اللغة الرسمية د لبلاد هي الليتوانية (بزاف د الناس ف ليتوانيا كيهضرو الروسية، و لكن ما عندها تا وضع رسمي) و لفلوس اللي كاتخدّم هي لأورو. هي داخلة مع لإتحاد لأوروپي و لمجلس ديال أوروپا و لمنطقة د لأورو و الناطو و لمنضمة د التعاون لإقتصادي و التنمية.
## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:بلدان لبلطيق
تصنيف:الدول لأعضاء ف لإتحاد لؤروپي
لولاد

**لولاد** جماعة ترابية حضرية كاينة ف إقليم سطات، جهة دّار لبيضا سطات، ساكنين فيها 6049 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 32,8%
* نسبة سّكان لّي قاريين فوق الليسي (ليسي و جامعة): 10,7%
## قتيصاد
* نسبة نّاس نّشيطين (لّي يقدرو يخدمو): 44,4%
* نسبة لبطالة (نّاس لّي ما خدامينش و تايقلبو على خدمة): 20,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 10,4%
* نسبة نّاس اللي خدامين ف لبريڤي (ولا لبيطاليين اللي سبق ليهوم خدمو): 37,5%
## مصادر

تصنيف:جهة الدار البيضاء سطات
تصنيف:بلايص مسكونين ف إقليم سطات
لوطية

**لوطية** مدينة مغريبية و جماعة ترابية حضرية كاينة ف إقليم طان طان، جهة ݣلميم واد نون، ساكنين فيها 9097 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 18,6%
* نسبة سّكان لّي قاريين فوق الليسي (ليسي و جامعة): 18,3%
## قتيصاد
* نسبة نّاس نّشيطين (لّي يقدرو يخدمو): 63,4%
* نسبة لبطالة (نّاس لّي ما خدامينش و تايقلبو على خدمة): 8,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 10,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):64,3%
## مصادر

تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف إقليم طانطان
ليتيحاد ليفريقي

تصغير|يسار|250px|<P ALIGN=center>الراية د ليتيحاد ليفريقي.</p>
تصغير|يسار|300px|<P ALIGN=center>لبلدان اللي كيعتارف بيها ليتيحاد ليفريقي.</p>

**ليتيحاد ليفريقي** (ب ، ب ) هو واحد لمنظمة دولية تاتجمع 55 عضو أغلبيتهم دول كاينا ف إفريقيا. تأسس ليتيحاد لإفريقي ف 9 يوليوز 2002. قبل منًو كانت منظمة خرة سميتها *لمنظمة د لوحدة لإفريقية* (1963 - 2002)، و اللي كانت هي أول منظمة بغات تجمع ݣاع لبلدان د إفريقيا مورا لستيقلال ديالهم.

لمقر ديال ليتيحاد لإفريقي ولأمانة لعامة ديالو كاينين ف أديس أبابا ف إتيوپيا.

لمغريب من بين الدول ال30 اللي أسسو لمنظمة د لوحدة لإفريقية ف 1963. ف 1984، عتارفات ديك لمنظمة بلپًوليزايو عضو فيها، وهو يخرج منها لمغريب باش يحتجً.

ف 2017، غادي يرجع لمغريب للتيحاد لإفريقي عاوتاني، وغايقبل بلقوانين ولأعضاء ديالو بلا تا شروط. 39 من 54 عضو د ليتيحاد ليفريقي صوتو باش يرجع ليه لمغريب.

## مصادر


تصنيف:منضمات دولية
تصنيف:مقالات فيها مصدر و 3000 بايت
تصنيف:تأسيسات د 1963 ف إفريقيا
تصنيف:تأسيسات د 2001 ف إفريقيا
ليخطنشطاين

**ليخطنشطاين**، رسميا لإمارة د ليخطنشطاين (بلألمانية: Fürstentum Liechtenstein) هي بلاد صغيرة ماكاطلش على لبحر جات ف لوسط ديال أوروپا، و بالضبط ف الجبال ديال لألپ. تاتحدّها سويسرا من لغرب و لجنوب، و لوطريش من الشمال و الشرق. لإمارة عندها نظام د لحكيم وراثي، تيحكم فيها لأمير، و اللي عندو السلطة بحال اللي تاتكون عند رئيس ف نظام جمهوري. ليخطنشطاين هي أصغر بلاد ف لعالم حادّينها جوج بلدان، و هي وحدا من جوج بلدان ف لعالم اللي ݣاع لبلدان اللي تيحدوها تاهوما ما فيهومش لبحر (لبلاد لاخرا هي أوزباكستان). هي لبلاد لوحيدة اللي جات كاملة ف الجبال د لألپ، و هي سادس أصغر بلاد من جيهة لمساحة ف لعالم.

تيسكنو ف ليخطنشطاين تقريبا 39.000 ديال الناس، لعاصمة ديالها هي ڤادوز، و أكبر مدينة هي شان. اللغة الرسمية ديال لبلاد هي لألمانية، و لفلوس اللي كاتخدّم هي لفرنك السويسري. هي وحدا من أغنى لبلدان ف لعالم، من حيت لمدخول د كل واحد ساكن فيها، و وحدا من لبلدان اللي عندها أقل كريدي ف لعالم، و من لبلدان اللي فيها أقل نسبة د لبطالة ف لعالم. لإقتصاد ديال لبلاد تيضور على لمالية (حيت فيها الضريبة هابطة)، و السياحة ديال السكي. هي داخلة مع لأمم لمتحدة و لمجلس ديال أوروپا و لمنطقة د شينݣين، و لكن ما داخلاش مع لإتحاد لأوروپي.

## مصادر


تصنيف:مقالات فيها مصدر و 3000 بايت
تصنيف:بلدان د ؤروپا
ليصوطو

**ليصوطو**، رسميا لمملكة د ليصوطو (بلينݣليزية: Kingdom of Lesotho - ب سيصوطو: Muso oa Lesotho) هي بلاد ماكاطلش على لبحر جات ف لجنوب د إفريقيا، و كاتحدّها جنوب إفريقيا من ݣاع الجوايه (ضايرة بيها). هي لكبيرة ف لبلدان التلاتة د لعالم اللي ضايرة بيهم بلاد آخرا (الجوج لاخرين هوما لڤاتيكان و سان مارينو). لمساحة ديال لبلاد هي 30.355 كم مربع.

السمية ديال ليصوطو تاتعني "لبلاد ديال الناس اللي تيهضرو اللغة د سيصوطو". هاد لبلاد كانت موجودة ف لقرن 19، و كانت مملكة من 1822. ف 1869، ستعمراتها بريطانيا، و بقات فيها تال 4 أكتوبر 1966، اللي هو التاريخ ديال لإستقلال الرسمي ديال لمملكة د ليصوطو اللي تانعرفو دابا.

تيسكنو ف ليصوطو شويا كتر من 2.1 مليون د الناس، و لعاصمة ديالها هي ماسيرو. اللغات الرسمية د لبلاد هوما لينݣليزية و سيصوطو، و لفلوس اللي كاتخدّم هي اللوتي. هي داخلة ف بزاف د لمنضمات دولية بحال لأمم لمتحدة و لكومنويلت و لإتحاد لإفريقي و الجماعة د التنمية د لجنوب د إفريقيا.

## مصادر


تصنيف:بلدان د إفريقيا
تصنيف:تأسيسات د 1966 ف إفريقيا
ليكسمبورݣ

**ليكسمبورݣ** (بالليكسمبورݣية: Lëtzebuerg - بلألمانية: Luxemburg - بلفرانساوية: Luxembourg)، رسميا الدوقية لكبيرة د ليكسمبورݣ هي بلاد ماكاطلش على لبحر جات ف لغرب د أوروپا. تاتحدّها بلجيكا من الشمال و لغرب، ألمانيا من الشرق، و فرانسا من لجنوب. لمساحة د لبلاد هي 2586 كم مربع، و هي محسوبة من أصغر لبلدان ف أوروپا.

ليكسمبورݣ عندها تاريخ مرتابط بلجيران ديالها، و ف لقرون لوسطانية كانت مرات مستاقلة و مرّات تابعة لفرانسا ولاّ للنمسا ولاّ هولاندا. ف 1815، ف لمؤتمر د ڤيينا، ولاّت الدوقية د ليكسمبورݣ بلاد مستاقلة و كانو تيحميوها هولاندا و ألمانيا باش ما تستعمرهاش فرانسا. ف 1839، من مورا التورة د بلجيكا، تخاد الطّرف د ليكسمبورݣ اللي كانو الناس كيهضرو فيه لفرونسي و دخل مع بلجيكا، و الطرف اللي كانو الناس كيهضرو فيه الليكسمبورݣية ولاّ هو الدولة د ليكسمبورݣ بلحدود اللي عندها دابا.

تيسكنو ف ليكسمبورݣ شويا كتر من نص د لمليون د الناس، و لعاصمة ديالها هي لمدينة د لوكسمبورݣ، اللي هي وحدا من لعواصم الربعة د لإتحاد لأوروپي (لعواصم لاخرا هي بريكسيل و ستراسبورݣ و فرانكفورت). اللغات الرسمية د لبلاد هوما الليكسمبورݣية و لألمانية و لفرانساوية، و لفلوس اللي كاتخدّم فيها هي لأورو. كتر من النص د السكان د لبلاد برانيين، حيت لإقتصاد د لبلاد خدام مزيان و فيها بزاف د لإمتيازات من الناحية لمادية. هي من لبلدان اللي أسسو لإتحاد لأوروپي و لأمم لمتحدة و لمنضمة د التعاون لإقتصادي و التنمية، و الناطو و لبينيلوكس.

## مصادر


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:الدول لأعضاء ف لإتحاد لؤروپي
النݣليز

**النݣليز** ولا لينݣليز (بلينݣليزية: England) هي أكبر بلاد ف لمملكة لمتحدة. تاتحدّها سكوطلاندا من الشمال، بلاد لغال من لغرب، لبحر لإيرلاندي ف الشمال لغربي، بحر الشمال ف الشرق، و بحر لكلت و لمونش ف لجنوب. لأغلبية د لينݣليز جات ف لجزيرة لكبيرة ديال بريطانيا، ولكن كاين 100 جزيرة صغيرة آخرا تابعة للبلاد تا هي.

لأصل ديال السمية د لبلاد جا من لقبايل ديال "لانݣليز"، اللي هوما قبايل جرمانية سكنو ف لبلاصة اللي فيها لينݣليز دابا ف لقرون 6 و 7. تكوّنات الدولة د لينݣليز ف لقرن لعاشر، و أتّرات بزاف على لعالم. تال دابا كاين بزاف د لبلدان ف لعالم اللي تيخدّمو اللغة لينݣليزية، لقانون د لينݣليز، و متبعين لكنيسة لأنݣليكانية. لينݣليز كانت هي لبلاصة فين بدات التورة الصناعية ف لقرن 18، و كانت هي أول دولة صناعية ف لعالم.

تيسكنو ف لينݣليز تقريبا 56.3 مليون د الناس، و لعاصمة ديالها هي لندن. لينݣليز كانت دولة مستاقلة (و داخلة فيها بلاد لغال) تال 1 ماي 1707، فين تحالفات مع لمملكة د سكوطلاندا، و كوّنو لمملكة د بريطانيا لكبيرة. ف 1801، دخلات معاهم دا لمملكة د إيرلاندا، ولكن ف 1922 خرجات منهم لجمهورية د إيرلاندا، و ولأّ التحالف سميتو "لمملكة لمتاحدة د بريطانيا لكبيرة و شمال إيرلاندا".

## مصادر


تصنيف:لمملكة لمتحدة
تصنيف:بلدان د ؤروپا
تصنيف:مقالات فيها مصدر و علاين 3000 بايت
تصنيف:بريطانيا لعضيمة
تصنيف:دولة ݣزيرة
ليون (فيلم)

**ليون** (ب لفرنساوية Léon ؤلا ب لونݣلي **Leon: The Professional**) هو فيلم د لكسيو ؤ لحركة، د دراما  ؤ لجريمة فرانساوي خرج فعام 1994 كتبو ؤدر الإخراج ديالو لوك بيسون، ؤ لعب دور د لبوطولة جان رينو، ݣاري أولدمان ؤ ناطالي پورطمان.

## لقيصة د لفيلم
من بعدما تقتل باها, مرات باها، ختها من باها ؤ خوها الصغير من طاراف الشاف د باها ف لخدمة، ماتيلدا بنت 12 عام، ما لقات لأمان غير عند جارها ليون، لي معروف عليه بلي حدودي ؤ داخل سوق راسو. ولكن ملي ماتيلدا غتعرف بلي هو ف لحقيقة كيربح طرف د لخبز من لقتيل د ناس ؤ هو محتارف بزاف ف هادشي، غطلب منو يعلمها لحرفة باش تنتاقم من لمجرمين لي قتلو عائلتها.

## مصادر

تصنيف:فيلم فرانصاوي
تصنيف:فيلم د لاكسيون
تصنيف:فيلم د دراما
تصنيف:فيلم ميريكاني
تصنيف:أفلام د 1994
ليوناردو دي كاپريو

**ليوناردو ويلهلم دي كاپريو** هو واحد لممتل و منتج مريكاني مشهور بزاف فالعالم، تولد نهار 11 نونبر 1974، ربح جايزة د لؤسكار فالدور لي مثل ف فيلم الراجع (*The Revenant*) عام 2016 من بعدما ترشح خمس د مرات  لهاد الجائزة. و ربح حتى جائزة وحدة ديال البافتا من أصل ربعا دالترشيحات لنفس الفيلم. و ترشح ل طناش جائزة د لݣولدن ݣلوب ربح تلاتة منهوم.اللولة لي خدها هي كأفضل ممثل ففيلم الپيلوط (*The Aviator*) ف 2004، الجائزة التانية خدها ف 2013 كأفضل ممثل ففيلم الديب ديال وول ستريت (*The Wolf of Wall Street*). والجائزة اللخرة خداها ف 2015 ك أحسن ممتل ففيلم الراجع (*The Revenant*).

## مصادر


تصنيف:زيادة 1974
تصنيف:مومتيل ميريكاني
تصنيف:بيوغرافيا د رجال
تصنيف:ناس حيين
تصنيف:ناس تزادو ف لوس أنجلوس
ليلى شاكر

**ليلى شاكر** (تولدات فلاطلس) هي مغنية مغريبية ساكنا فبلجيكا.

ليلى شاكر عندها بزاف ديال لأغاني لي مشهورة فالمغريب وبرا خصوصا عند لجالية لمغريبية لي فأوروبا.

دارت أغاني بوحدها وحتا مع فنانين وفنانات خرين بحال ديدجي حميدة و مو تمسماني.

شي ألبومات ديال ليلى شاكر:

* أورينو ياترو (2018) - قلبي بكا
* صبر ا يوينو (2017) - صبر أ قلبي
* راجا راجا (2016) - تسنا تسنا
* يالله أكيدي (2014) - يا الله معايا

## مصادر

تصنيف:بيوغرافيا د نسا
تصنيف:مغنية بالشلحة د لأطلس
تصنيف:مغنية بالريفية
ين جاپوني

[يسار|300px|1000 ين جاپونية مصورة فيها لكاتب جّاپوني لمشهور [ناتسومي سوسيكي]]
**لين** هوّا لعملة رّسمية ف جّاپون، ؤ كيترمز ليه ب (¥). لقيمة د لين منخافضة علا دّولار لمريكاني ؤ علا بزاف د لعملات د لعالم ؤ هادشي كيخلي لقتيصاد د جّاپون عندو ترتيب مزيان ف لعالم ؤ كيخليه عندو منافسة قوية ف سّوق لعالمية.

كيتصنع لين جّاپوني علا حساب لقانون د 10 ماي 1871، ف بلاصة لعملة جاپونية لقديمة لي كان سميتها رّيو جّاپوني.
لقيمة ديال لين جّاپوني ف ماي 2021، ب لمقارنة معا دّولار لمريكاني هيّا 109 ين جاپوني ل كولّا دولار ميريكاني، ؤ ب لمقارنة معا ليورو لؤوروبي هي 131 ين جاپوني.

## مصادر


تصنيف:الجاپون
تصنيف:صولدي
لڤاتيكان

**لڤاتيكان**، رسميا **الدولة لمدينة د لڤاتيكان** (بالطاليانية: **Stato della Città del Vaticano**) هي بلاد مدينة جات ف لوسط ديال لعاصمة ديال الطاليان روما. لڤاتيكان هي أصغر بلاد ف لعالم لا من جيهت السكان و لا من لمساحة.

لڤاتيكان عندها بلاصة خاصة ف لعالم حيت هي لمركز الروحي ديال لحكيم ديال الديانة لمسيحية، و عندها تأتير رمزي كبير ف لعالم، على تقريبا جوج لمليار د الناس اللي متبعين هاديك الديانة. واخا هي قديمة ف التاريخ، ما ولات دولة مستاقلة على الطاليان تال 7 يونيو 1929. النضام د لحكيم د لبلاد ملكي، تيكون فيه لماليك هو لبابا، و تيختاروه عدد ديال لقساوسة اللي عندهم خبرة كبيرة و وقت طويل د لخدمة.

تيسكنو ف لڤاتيكان 801 د الناس، و هي لعاصمة ديال راسها. لبلاد ماعندهاش لغة رسمية، و لكن ف لخدمة ديال كل نهار اللغات اللي كيتخدّمو بزاف هوما اللاتينية و الطاليانية و لألمانية. لفلوس اللي كاتخدّم هي لأورو، و الديانة الرسمية د لبلاد هي لمسيحية لكاطوليطية. لإقتصاد ديال لڤاتيكان تيدخّل لفلوس من التبرعات د الناس، و من السياحة (الدخول للمتاحف و السوڤونيرات). هي وحدا من لبلدان لقلال ف لعالم اللي ما فيهاش سفارات (حيت لمساحة ديالها صغيرة بزاف)، و لبلدان اللي عندهم سفارات ف لڤاتيكان تاتكون عندهم السفارة ف روما. لڤاتيكان ماشي عضو ف لأمم لمتحدة ولكن عندها وضع ديال مراقب دائم، و تيحضرو جتماعات ديالها.
## الرياضة
لڤاتيكان فيها بطولة ديال لكورة تيشاركو فيها 8 ديال لفراقي، و أحسن اللعابة ديالهم تيلعبو مع لمنتخب لوطني، اللي ما تيشاركش ف لإقصائيات د أوروبا، و تيلعب غي لماتشات د التدريب.
## مصادر


تصنيف:مدون مقدسة
تصنيف:مقالات فيها مصدر و 3000 بايت
تصنيف:بلدان د ؤروپا
تصنيف:دول مدون
تصنيف:دين و سياسة
تصنيف:تأسيسات د 1929 ف لڤاتيكان
لݣابون

**لݣابون** (ب لفرانساوية: République Gabonaise) هي بلاد جات ف لغرب د وسط إفريقيا على لخط ديال لإستواء. تيحدّها لخليج د غينيا من لغرب، غينيا ستيوائية من الشمال لغربي، كاميرون من الشمال و جمهورية لكونݣو من الشرق و لجنوب.

ف 1885 ولاّت لبلاصة اللي فيها لݣابون دابا مستعمرة د فرانسا، و بقات هاكاك تال 1960، اللي هو لعام اللي ستاقلات فيه لجمهورية د لݣابون. من نهار ستاقلات لبلاد تال دابا حكموها غي تلاتة ديال الروآسا. ف اللول ديال التسعينات دارت لݣابون دستور جديد و خلاّت فيه لفرصة باش يتدارو بزاف د لأحزاب باش تولي لإنتخابات ديموقراطية و شفافة كتر.

تيسكنو ف لݣابون شويا كتر من 2 د لمليون د الناس، و لعاصمة ديالها و أكبر مدينة فيها هي ليبروڤيل. اللغة الرسمية ديال لبلاد هي لفرانساوية، و عاد كاين 40 لغة اللي تاتهضر ف لبلاد ولكن ماعندها تا وضع قانوني. لفلوس اللي كاتخدّم ف لبلاد هي لفرنك سي إف آ ديال وسط إفريقيا.
## لأصل د السمية
لأصل د السمية ديال لݣابون ماجي من لبرتغالية، حيت لكلمة ديال ݣاباو تاتعني كبّوط، و هو الشكل اللي تيبان عليه لواد د كومو ملّي تيصب ف لمحيط لأطلسي ف ليبروڤيل.

## مصادر


تصنيف:بلدان د إفريقيا
تصنيف:تأسيسات د 1960 ف إفريقيا
لݣناوي

**محمد منير** (تولد فسلا ف 28 أكتوبر 1988) و اللي معروف بلݣناوي ولا السيمو لݣناوي، هو راپور مغريبي معروف بلأغاني ديالو اللي تيزعم فيها بزًاف.

تولد السيمو لݣناوي فحي الانبعاث ف سلا ف 1988، و سمًا راسو لݣناوي حيث عزيزة عليه لموسيقا د ݣناوة من صغرو.

بدا الراپ ف 2011، و كانت عندو فرقة سميتها آرمي سلا، وموراها بدا تيبان فقنوات التواصل لإجتماعي ودار لقناة د يوتوب ديالو ف 2015.

ف 29 أكتوبر 2019، خرًج لݣناوي هو و جوج د الرواپا آخرين (ولد لݣريا ولزعر) واحد لأغنية سميتها *عاش الشعب*, ونتاقدو فيها لحالة د لمغريب من بزاف د الجوًايه. لأغنية دارت لبوز وشافها كثر من 23 مليون واحد.

نهار 1 نونبر 2019، عتاقلو لبوليس لݣناوي، وكان السباب على ماقالو هو باللي دار "إهانة موظفين عموميين" حيث عاير لبوليس فواحد اللايڤ كان داير فانترنت ملي كان سكران، وقالو باللي هادشي ماعندو تا علاقة بلأغنية د عاش الشعب. نهار 25 نونبر 2019، تحكم عليه بعام د لحبس.

## مصادر

تصنيف:زيادة 1988
تصنيف:راپور مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف سلا
تصنيف:ناس د سلا
تصنيف:مقالات فيها مصدر و علاين 3000 بايت
لݣارة

**لݣارة** مدينة مغريبية و جماعة ترابية حضرية كاينة ف إقليم برشيد، جهة دّار لبيضا سطات، ساكنين فيها 20855 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 30%
* نسبة سّكان لّي قاريين فوق الليسي (ليسي و جامعة): 21,1%
## قتيصاد
* نسبة نّاس نّشيطين (لّي يقدرو يخدمو): 45,9%
* نسبة لبطالة (نّاس لّي ما خدامينش و تايقلبو على خدمة): 24,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 11,7%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):43,4%
## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم برشيد
لݣفيفات

**لݣفيفات** جماعة ترابية قروية كاينة في إقليم تارودانت، جهة سوس ماسة، ساكنين فيها 18785 نسمة، على حسب الإحصاء العام 2014.
## إحصائيات
* نسبة الأمية : 43,1%
* نسبة السكان اللي قاريين فوق الثانوي (ثانوي وجامعة): 8%
* نسبة الناس النشيطين (اللي يقدرو يخدمو): 41,2%
* نسبة البطالة: 14,9%
* نسبة الناس اللي خدامين في الدولة (أولا البيطاليين اللي سبق ليهوم خدمو): 3,2%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):61,4%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
لݣويرة

**لݣويرة** مدينة مغريبية مهجورة و سميتها لقديمة **بير الديب** وقريبة لمدينة نواديبو فموريطانيا، حيتاش هاد الجوج مدون كيتشاركو شبه جزيرة نواديبو. الناس ديال لݣويرة ساكنين ليوما فمدينة الداخلة (700 كيلوميتر ديال طريق) و صعيب لواحد يوصل ليها بسباب لألغام لي مزروعين فالطريق لي غادية ليها. ليوما كيعس فلمدينة قشلة ديال موريتانيا لي كاتحمي لحدود.

## ف التقسيم لإداري
لݣويرة كاتّعتابر مدينة مغريبية و جماعة ترابية حضرية لي جات ف إقليم أوسرد، جهة دّاخلة واد دهاب، فالأقليم دلجنوب ديال بلاد لمغريب ساكنين فيها 0 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 0%
* نسبة سّكان لّي قاريين فوق الليسي (ليسي و جامعة): 0%

## إقتصاد
* نسبة نّاس نّشيطين (لّي يقدرو يخدمو): 0%
* نسبة لبطالة (نّاس لّي ما خدامينش و تايقلبو على خدمة): 0%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 0%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):0%
بديل=لافتة في الطريق الوطنية نمرة 1 يبان عليها بمسافة تاالكويرة|تصغير|بلاكة ف الطريق الوطنية نمرة 1 كتبين شحال بعيدة الكويرة فلمسافة

## مصادر

تصنيف:جهة الداخلة وادي الذهب
تصنيف:مدون د لمغريب
تصنيف:جماعة قروية ف إقليم أوسرد
تصنيف:مقالات فيها مصدر و 3000 بايت
تصنيف:تأسيسات د 1920 ف إفريقيا
ليونان

**ليونان** (ب ليونانية: **Ελλάδα**، إيلادا) ؤلا **لجمهورية لهيلينية** و رسميا **لجمهورية د ليونان** (ب ليونانية **Ελληνική Δημοκρατία**) هي بلاد جات ف لجنوب الشرقي د أوروپا. ليونان عندها موطع ستراتيجي مابين أوروپا و إفريقيا و الشرق لأوسط. تاتحدًها من الشمال ألبانيا و مقدونيا الشمالية و بلغاريا، من الشرق تركيا، و من لجنوب ولغرب لبحر لبيض لمتوسط. ليونان فيها أرخبيل ديال بزاف د لجزر، منها 227 اللي ساكن فيها بنادم.

التاريخ د ليونان كدولة من أطول تواريخ لبلدان د لعالم، و تيتعتابر هو لأصل د لحضارة لغربية. بداو ف ليونان بزاف د لحوايج اللي أثروا ف لعالم بحال الديموقراطية، لفلسفة لغربية، التاريخ، الرياضيات، لأدب والدراما لغربية و حتا لألعاب لأولمپية. حكمو ف ليونان بزاف د لبلدان منها ليونان لقديمة، الدولة الرومانية، لبيزانطيين و لإمبراطورية لعتمانية. مورا حرب ف 1830، غادي تستاقل ليونان من الدولة لعثمانية وأتولي لجمهورية لحديثة اللي تانعرفو دابا.

تيسكنو ف ليونان تقريبا 10.7 مليون د الناس، ولعاصمة ديالها هي أتينا. اللغة الرسمية هي ليونانية، ولعملة اللي كاتخدًم هي ليورو. ليونان عندها أقوى قتيصاد ف لبلقان، وهي عضو مؤسس د لأمم لمتحدة. هي داخلة فبزاف د لمنظمات الدولية بحال ليتيحاد لأوروپي و منضمة التجارة لعالمية و لحلف الشمال أطلسي (الناطو).
## مصادر


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:الدول لأعضاء ف لإتحاد لؤروپي
تصنيف:تأسيسات د 1821 ف ؤروپا
ليونيل ميسي

**ليونيل أندريس ميسي كوتشيتيني** (تولد ف 24 يونيو 1987 فروزاريو فلارجونتين), واللي معروف بسميت **ليو ميسي**, ولا **ميسي**, هو لعاب د لكورة أرجونتيني تيتعتابر من بين أحسن اللعابة د كورة فالتاريخ. ميسي تيلعب معا لفرقة د إنتر ميامي ف لميريكان, و مع لمونتخاب لوطني د كورة ديال لارجونتين.

## حياتو
تولد ليونيل ميسي فمدينة روزاريو فلارجونتين نهار 24 يونيو 1987, وهو التالت من ربعة د لخًوت. ملًي دار 6 سنين, دخل يلعب مع لفرقة د مدينتو "نيويلز ؤولد بويز" Newell's Old Boys ولعب معاهم ست سنين. فصغرو كتاشفو عندو لأطبا مشكل فالنقص ديال لهرمونات د النمو, و فرقتو جاها غالي باش تخلص عليه الدوا فالدوام.

بداو واليديه تيحاولو يقلبو على شي طريقة باش يحلو لمشكل, وفشتنبر 2001 مشا مع باه و سكنو فبرصلونة, باش يشوفو واش ليو يقدر يسيني مع إف سي برصلونة، و فنفس لوقت يخلصو عليه الدوا ديالو. فنونبر 2003, لعب أول ماتش ديالو مع لفرقة د لكبار د لبارصا ضد ف.س. پورطو, و كانت عندو 16 لعام.

## لكاريير
### معا لفراقي

## إنجازات
### روكورات
ميسي عندو بزاف ديال الروكورات (لأرقام قياسية) فلعالم ديال كورة, منها بحال دابا:
* أكبر عدد ديال لكورات الذهبية (7)
* أكبر عدد ديال السباط الدهبي د ؤروپا (6)
* أكبر عدد د لبيوتا فعام واحد (91 بيت ف 2012)
* أكبر عدد د لبيوتا فالليݣا (474)
* أكبر عدد ديال لهات تريكات (تلاتة د لبيوتا ف ماتش واحد) ف الليڭا (36)
* أكبر عدد د التمريرات فالليݣا (192)
* أكبر عدد د التمريرات ف كوپا أميريكا (17)
* أحسن هداف ديال فرقة د كورة ف لعالم كامل (672 بيت)
* لهدّاف التاريخي د لبارصا
* لهدّاف التاريخي د لمنتخب د لارجونتين، ف كاس لعالم (13 بيت ف 26 ماتش) و بشكل عام (98 بيت ف 172 ماتش)
* التالت ف الترتيب ديال لهدّافين د لمنتخبات مورا لبرطقيزي كريستيانو رونالدو (118 بيت) و لإيراني علي دائي (109 د لبيوتا). التاني يلا حسبنا غير لي باقين كيلعبو ف منتخباتهوم، مورا كريستيانو.
* تاني لعاب د كورة كيفوت مليار دولار ف لأرباح ديالو من كورة.

## مصادر


تصنيف:كوايري أرجونتيني
تصنيف:بيوغرافيا د رجال
تصنيف:زيادة 1987
تصنيف:ناس حيين
تصنيف:مقالات فيها مصدر و 3000 بايت
تصنيف:لعابا د كاس لعالم 2018
مؤشر التنمية البشرية

**مؤشر تنمية لبشرية** (ب لونݣلي **Human Development Index, HDI**) هو مؤشر دارتو لأمم المتحدة كيحسب نيڤو ديال تنمية ف لعالم، ؤ كاتنشر عليه تقرير كل عام من 1990.

كيتعلق **مؤشر تنمية لبشرية** ب لقياس د متوسط لعمر لمتوقع د لمواطن ؤ نيڤو د تعليم ؤ لأمية ؤ نيڤو لمعيشي ف ݣاع لبلدان ديال لعالم.

هاد لمؤشر دارو عالم لقتيصاد لپاكستاني *محبوب الحق*، ؤ عاونو فيه عالم لقتيصاد لهيندي *أماريتا سين* لي عندو جايزة نوبل ف لقتيصاد ؤ لعالم لبريطاني *[[ميݣناد ديساي]]*.

لهند طلبات ف نص تسعينيات د لقرن 20 باش يتلغا لإصدار هاد تقرير من لأمم لمتحدة.

## مصادر


تصنيف:ليكونومي
تصنيف:إكونومي ديال التنمية
تصنيف:تأسيسات د 1990
ماداݣاسكار

**ماداݣاسكار**، رسميا لجمهورية د ماداݣاسكار (بلفرانساوية: République de Madagascar - بلملݣاشية: Repoblikan'i Madagasikara) هي بلاد أرخبيل ف لمحيط لهندي، جات تقريبا على 400 كم من لجنوب الشرقي د إفريقيا. لبلاد فيها جزيرة كبيرة (رابع أكبر جزيرة ف لعالم) و بزاف د لجزر صغار. هي تاني أكبر بلاد أرخبيل ف لعالم من جيهة لمساحة، من مورا أندونيسيا.

هادي 88 مليون عام، لجزر ديال ماداݣاسكار تفككو من شبه لقارة لهندية، اللي كانو طرف منها. من ديك الساعة و هاد لجزر معزولة ف لبحر، و هو اللّي خلا الطبيعة و النباتات اللي فيها يكونو عندهم شكل خاص. أول آتار ديال بنادم ف لمنطقة مسجلة من هادي 10.000 عام. الناس اللي سكنو فيها مخلطين ما بين اللي جاو من آسيا و اللي جاو من الشرق د إفريقا. ف لقرن 19، كانت لبلاد فيها مملكة موحدّة وب لمؤسسات ديالها. ف 1897 ستعمرات فرانسا لبلاد، و بقات فيها تال 1960، اللي هو لعام د لإستقلال د لجمهورية د ماداݣاسكار.

تيسكنو ف ماداݣاسكار تقريبا 26.2 مليون د الناس، و لعاصمة ديالها هي أنطاناناريڤو. اللغات الرسمية د لبلاد هوما لملݣاشية و لفرانساوية، و لفلوس اللي كاتخدّم هي آرياري. كاين 18 إثنية و مجموعة عرقية ف لبلاد، متبعين يا إما الديانات لمحلية، يا إما لمسيحية، ولا تيخلطوهم بجوج. ماداݣاسكار داخلة مع بزاف د لمنضمات دولية بحال لأمم لمتحدة و لإتحاد لإفريقي و مجموعة التنمية د إفريقيا لجنوبية، و لمنضمة لعالمية د لفرونكفونية.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1960 ف إفريقيا
ماسة

**ماسة** جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 17527 نسمة، على حسب الإحصاء العام 2014.
## إحصائيات
* نسبة الأمية : 31,5%
* نسبة السكان اللي قاريين فوق الثانوي (ثانوي وجامعة): 13,5%
* نسبة الناس النشيطين (اللي يقدرو يخدمو): 39,8%
* سبة البطالة: 11,7%
* نسبة الناس اللي خدامين في الدولة (أولا البيطاليين اللي سبق ليهوم خدمو): 9,3%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):45,9%
## مصادر

تصنيف:جهة سوس ماسة
تصنيف:جماعة قروية ف إقليم شتوكة آيت باها
تصنيف:بلايص مسكونين ف إقليم شتوكة آيت باها
تصنيف:جماعة قروية ف جهة سوس ماسة
مالاوي

**مالاوي**، رسميا لجمهورية د مالاوي (ب شيشيوا: Dziko la Malaŵi - بلينݣليزية: Republic of Malawi) هي بلاد ماكاطلش على لبحر جات ف لجنوب الشرقي د إفريقيا. تاتحدّها زامبيا من الشمال، طنزانيا من الشمال الشرقي، و موزامبيق من الشرق و لجنوب و لغرب. السمية ديال لبلاد جاية من "ماراڤي"، اللي هي السمية د واحد الشعب قديم كان كيسكن ف لمنطقة. لبلاد كاتسمّا تا "لقلب الدافي ديال إفريقيا"، حيت الناس ديالها معروفين بالضرافة ديالهم.

ف لقرن لعاشر، سكنو الشعوب د لبانتو ف لبلاصة اللي فيها مالاوي دابا. ف 1891، ستعمراتهم بريطانيا و سمّات هاديك لأرض "نياسالاند". ف 1953، دخلات هي و روديزيا (زامبيا و زيمبابوي) ف مستعمرة وحدا، اللي تفككات ف 1963. ف 1964 ستاقلات مالاوي رسميا. ف اللول كانت تابعة للملكة إيليزابيط، و لكن مورا عاماين ولاّت جمهورية. من 1970 ل 1994، كانت بلاد فيها حزب واحد، ولكن من بعد ولاو فيها بزاف د لأحزاب و نتيخابات ديموقراطية. مالاوي من أكتر لبلدان لفقيرة ف لعالم، و من لبلدان اللي فيها النسبة د السيدا طالعة.

تيسكنو ف مالاوي تقريبا 19.1 مليون د الناس، لعاصمة ديالها هي ليلونݣوي، و أكبر مدينة فيها هي بلونطاير. اللغات الرسمية د لبلاد هوما شيشيوا و لينݣليزية، و لفلوس اللي كاتخدّم هي كواشا. مالاوي داخلة مع بزاف د لمنضمات الدولية بحال لأمم لمتحدة و لكومنويلت و لإتحاد لإفريقي و مجموعة التنمية د جنوب إفريقيا، و لمارشي لمجموع د شرق و جنوب إفريقيا.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 1964 ف مالاوي
مالطا

**مالطا**، رسميا **لجمهورية د مالطا** (بلمالطية: Repubblika ta' Malta - بلينݣليزية: Republic of Malta) هي بلاد أرخبيل جات ف لجنوب د أوروپا، ف لبحر لبيض لمتوسط. أقرب لبلدان ليها هوما الطاليان (80 كم ف الشمال) و تونس (284 كم ف لغرب) و ليبيا (333 كم ف لجنوب). لمساحة د لبلاد هي 316 كم مربع، و هي عاشر أصغر بلاد ف لعالم من جيهة لمساحة.

مالطا كانت مسكونة من لعوام 5900 قبل لميلاد، و دازو عليها بزاف د لحضارات منهم لفنيقيين و الرومان و لإغريق و لمسلمين و لفرانساويين و لبريطانيين. ف 1813، ولاّت مستعمرة ديال بريطانيا، اللي كانت تاتخدّمها ف لحروب، بحال ف لحرب لعالمية التانية. ستاقلات لبلاد ف 1964 و بقات تابعة للملكة إيليزابيط التانية، ولكن ف 1974 ولاّت جمهورية. من نهار ستاقلات، دخلات مالطا للأمم لمتحدة و لكومنويلت، و ف 2004، دخلات ف لإتحاد لأوروپي.

تايسكنو ف مالطا كتر من نص مليون د الناس، و لعاصمة ديالها هي ڤاليطا. اللغات الرسمية د لبلاد هوما لمالطية و لينݣليزية، و لأغلبية د السكان تيهضرو حتا الطاليانية، اللي كانت لغة رسمية تال 1934. لفلوس اللي كاتخدّم هي لأورو، و الديانة الرسمية هي لمسيحية. لإقتصاد د لبلاد تيضور على السياحة، حيت لجزر د مالطا معروفين بلجو ديالهم و لبحورا و التاريخ لقديم.

## السمية
لأصل ديال كلمة "مالطا" مامعروفش ب ليقين. كاينة فرضية بلي جات من ليونانية لبالية  *ميلي*، لي كاتعني *لعسل* (نفس لكلمة جات منها نيت  ب لفرانساوية). ليونانيين لقدام كانو كيسمّيو لڭزيرة  *ميليطي* لي كاتعني "حلوّة بحال لعسل"، بسباب الشهرة ديالها ف لإنتاج ديالو. الرومان كانو كيسمّيوها  *ميليطا* و غالبا خداوها من ليونانية.

فرضية خرة كاتڭول بلي جات من لفينيقية *ماليث* لي كاتعني *مرسى*.

## مصادر

## شوف تا
* لوغات ديال مالطا
* ڤاليطا
* لجامعة د مالطا
* الراية ديال مالطا


تصنيف:بلدان د ؤروپا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:الدول لأعضاء ف لإتحاد لؤروپي
تصنيف:تأسيسات د 1964 ف مالطا
مالي

**لجمهورية د مالي** (ب لفرانساوية République du Mali) هي دولة ف لغرب د إفريقيا ماكاطًلش على لبحر. تاتحدًها من الشمال لجزائر، من لغرب موريتانيا و السينيݣال، من الشرق النيجر، ومن لجنوب غينيا و بوركينا فاصو و كوط ديڤوار.

لبلاصة اللي فيها مالي دابا كانت تابعة لتلاتة د لإمبراطوريات إفريقية، اللي هي لمملكة د غانا و لمملكة د مالي و لمملكة د صونݣاي. دخلات فرانسا للمنطقة فاللخر د لقرن 19، ودخلاتها مع لمستعمرات ديالها ف إفريقيا جنوب الصحرا، اللي كانت مسمًياهم السودان لفرانساوي. ف 1959 ستاقلات مالي من فرانسا و تجمعات هي و السينيݣال فبلاد وحدا اللي كانت سميتها ليتيحاد د مالي، وكانت لعاصمة ديالو داكار. ف 1960، نساحبات السينيݣال من هاد ليتيحاد، و ولاًت مالي هي لجمهورية د مالي اللي كانعرفو دابا.

تيسكنو فمالي 19.3 مليون د الناس، و لعاصمة ديالها هي باماكو. اللغة الرسمية د مالي هي لفرانساوية، وعاد كاين لغات اللي كيهضروهوم بزاف د الناس فلبلاد بحال لبامبارا و لفولا. لعملة اللي كاتخدًم فلبلاد هي لفرنك لغرب إفريقي. مالي فيها 8 د لمناطق كبار، اللي تاتوصل فالشمال للصحرا، و ف لجنوب ل لواد د النيجر و لواد د السينيݣال. ليقتيصاد د لبلاد تيرتاكز على لفلاحة و الصيادة د لحوت، وعاد كاين موارد طبيعية بحال الدهب و ليورانيوم و لملحة.

## مصادر


تصنيف:بلدان د إفريقيا
تصنيف:مقالات فيها مصدر و علاين 3000 بايت
تصنيف:تأسيسات د 1960 ف إفريقيا